Virovitičko-podravska županija, Ljudevita Patačića 1, Virovitica,

 Upravni odjel za obrazovanje, kulturu i sport

 objavljuje

**JAVNI POZIV**

**za iskaz interesa za sufinanciranje troškova javnog prijevoza (željeznicom) redovnih studenata s prebivalištem na području Virovitičko-podravske županije**

**I.**

Na temelju Zaključka Vlade Republike Hrvatske od 27. rujna 2023. godine, u okviru realizacije Pilot projekta povoljnijeg prijevoza redovitih studenata, Virovitičko-podravska županija, Upravni odjel za obrazovanje, kulturi i sport, objavljuje javni poziv za iskaz interesa za sufinanciranje prijevoza redovnih studenata na linijama javnog prijevoza (željeznica).

Pilot projekt obuhvaća neograničena svakodnevna putovanja vlakom od mjesta stanovanja do mjesta studiranja i povremena putovanja kao što su jednodnevni izleti, odlasci liječniku, na ljetovanje i druga putovanja, u 2. razredu redovnih vlakova na području Republike Hrvatske.

Pojedinačne karte izdavat će putničke blagajne prijevoznika na osnovu važeće pametne kartice s potrebnim profilom koju studenti kupuju o svome trošku temeljem potvrde/popisa koje im dostavi Virovitičko-podravska županija. Prijevozne karte ispostavljaju isključivo putničke blagajne kolodvora Virovitica, Slatina, Požega, Osijek, Split, Rijeka, Karlovac, Varaždin i Zagreb Glavni Kolodvor.

**II.**

Pravo na ostvarivanje sufinanciranja troškova javnog prijevoza imaju studenti koji udovoljavaju ovim uvjetima:

* da su državljani Republike Hrvatske s prebivalištem na području Virovitičko-podravske županije
* da su redoviti studenti na visokim učilištima koji imaju sjedište na području Republike Hrvatske

**III.**

Prijavitelji se na Javni poziv prijavljuju s potrebnom dokumentacijom isključivo on-line putem informatičkog sustava prijava koji se nalazi na sljedećoj poveznici: <https://som-natjecaj.eu/authentication/login>. Uz prijavu je potrebno priložiti dokaz o prebivalištu na području Virovitičko-podravske županije i dokaz da su redoviti studenti.

 **IV.**

Prijave za iskaz interesa za sufinanciranje troškova javnog prijevoza (željeznicom) redovnih studenata s prebivalištem na području Virovitičko-podravske županije podnose se do kraja kalendarske 2024. godine.

**KLASA: 602-01/22-01/18**

**URBROJ: 2189-07/10-23-02**

**Virovitica, 2. listopada 2023. godine**